**image002**

**Република Србија**

**МИНИСТАРСТВО ПРИВРЕДЕ**

**расписује**

**ЈАВНИ ПОЗИВ**

**за доделу бесповратних средстава у оквиру**

**ПРОГРАМА ПОДРШКЕ ЕКОНОМСКОГ РАЗВОЈА ОПШТИНА СА ИЗРАЗИТО НЕГАТИВНИМ ДЕМОГРАФСКИМ КРЕТАЊИМА У 2025. ГОДИНИ**

Програм подршке економског развоја општина са изразито негативним демографским кретањима у 2025. години спроводиМинистарство привреде у сарадњи са Фондом за развој Републике Србије.

Укупно расположива бесповратна средства за спровођење овог програма су 50.000.000,00 динара.

Средства опредељена Програмом намењена су за финансијску подршку новооснованим и постојећим предузетницима, задругама као и микро и малим привредним друштвима која обављају делатност у општинама са изразито негативним демографским кретањима чији је оснивач, законски заступник, остали заступник и пословођа физичко лице старости до 35 година.

Привредни субјекти који задовоље услове Програма могу остварити право на финансијску подршку у виду бесповратних средстава која могу максимално износити 500.000,00 динара, односно највише до 50% вредности укупног улагања, укључујући порез на додату вредност. Преостали износ инвестиционог улагања привредних друштава, предузетника и задруга финансираће се из сопствених средстава.

Максималан износ одобрене бесповратне помоћи не може бити већи од 500.000,00 динара, нити мањи од 300.000,00 динара.

Улагања која се могу финансирати у оквиру овог Програма обухватају:

- куповину опреме, алата, машина, нове рачунарске опреме, софтверске лиценце;

- куповину возила;

- адаптацију и текуће одржавање пословног/производног простора;

Захтев за доделу бесповратних средстава се подноси Фонду за развој и то достављањем попуњеног обрасца за пријаву, као и пратеће документације којом се доказује испуњеност услова из овог програма, електронским путем, преко Портала Фонда за развој РС који се налази на сајту Фонда.

Јавни позив је отворен до утрошка средстава, а најкасније до 31.12.2025. године.

Конкурсна документација и комплетна информација о свим битним елементима и правилима за учешће у овом јавном позиву могу се преузети са интернет странe Министарства: https://www.privreda.gov.rs/ и Фонда: https://fondzarazvoj.co.rs/